CELEX: 52013PC0650
Language: ro
Date: 2013-09-23
Title: Propunere de REGULAMENT AL CONSILIULUI privind alocarea posibilităților de pescuit în temeiul protocolului convenit între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului în vigoare între cele două părți

|
			
		
		
		52013PC0650
		
			Propunere de REGULAMENT AL CONSILIULUI privind alocarea posibilităților de pescuit în temeiul protocolului convenit între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului în vigoare între cele două părți /* COM/2013/0650 final - 2013/0317 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII 
Pe baza autorizației
acordate de către Consiliu[1],
Comisia Europeană a deschis negocieri cu Regatul Maroc în vederea
reînnoirii protocolului la Acordul de parteneriat în domeniul pescuitului între
Comunitatea Europeană și Regatul Maroc. După încheierea
negocierilor, negociatorii au parafat un nou proiect de protocol la 24 iulie
2013. Noul protocol acoperă o perioadă
de 4 ani, începând de la data intrării în vigoare a acestuia. 
Obiectivul
principal al protocolului la acord este de a oferi navelor Uniunii Europene
posibilități de pescuit în apele Regatului Maroc în limitele
surplusului disponibil. Comisia s-a bazat, între altele, pe rezultatele unei
evaluări ex-post realizate de experți externi. 
Obiectivul general
este de a intensifica cooperarea dintre Uniunea Europeană și Regatul
Maroc în vederea instituirii unui cadru de parteneriat pentru dezvoltarea unei
politici sustenabile în domeniul pescuitului și pentru exploatarea
responsabilă a resurselor piscicole din zona de pescuit marocană, în
interesul ambelor părți. 
Mai precis, protocolul prevede posibilități
de pescuit în următoarele categorii:
–     
pescuit pelagic artizanal în nord: 20 de nave cu
plasă-pungă,
–     
pescuit artizanal în nord: 35 de nave cu paragate
de fund,
–     
pescuit artizanal în sud: 10 nave (cu linii și
cu undițe),
–     
pescuit demersal: 16 nave (nave cu paragate de fund
și traule de fund), 
–     
pescuit de ton: 27 de nave de pescuit cu undițe,
–     
pescuit pelagic industrial: capturi de 80 000 de
tone, 18 nave. 
Trebuie definită metoda de alocare a
acestor posibilități de pescuit între statele membre.
Pe această bază, Comisia propune
Consiliului adoptarea prezentului regulament.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI 
Părțile interesate au fost
consultate în cadrul evaluării protocolului 2007-2011. Cu prilejul
reuniunilor tehnice au fost consultați, de asemenea, experți din
statele membre. În urma consultărilor s-a ajuns la concluzia că este
oportun să se mențină un protocol în domeniul pescuitului cu
Regatul Maroc.
3.           ELEMENTELE JURIDICE ALE
PROPUNERII 
Prezenta
procedură este inițiată în paralel cu procedurile referitoare la
decizia Consiliului privind semnarea protocolului și la decizia
Consiliului cu privire la încheierea protocolului în sine. 
2013/0317 (NLE)
Propunere de
REGULAMENT AL CONSILIULUI
privind alocarea posibilităților de
pescuit în temeiul protocolului convenit între Uniunea Europeană și
Regatul Maroc de stabilire a posibilităților de pescuit și a
contribuției financiare prevăzute de acordul de parteneriat în
domeniul pescuitului în vigoare între cele două părți 
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 43 alineatul (3), 
având în vedere propunerea Comisiei Europene,
întrucât:
(1)       La 22 mai 2006, Consiliul a
adoptat Regulamentul (CE) nr. 764/2006 privind încheierea Acordului de
parteneriat în domeniul pescuitului între Comunitatea Europeană și
Regatul Maroc[2].
(2)       La 28 februarie 2007, Comunitatea
Europeană și Regatul Maroc și-au notificat reciproc încheierea
procedurilor necesare pentru intrarea în vigoare a acordului de parteneriat între
Comunitatea Europeană și Regatul Maroc[3].
(3)       La 24 iulie 2013, a fost
parafat un nou protocol la acordul de parteneriat (denumit în continuare „noul
protocol”). Noul protocol acordă navelor din UE posibilități de
pescuit în apele asupra cărora Regatul Maroc deține jurisdicția
în sectorul pescuitului.
(4)       La […], Consiliul a adoptat
Decizia nr. …/2013/UE[4]
privind semnarea noului protocol.
(5)       Trebuie definită metoda
de repartizare a posibilităților de pescuit între statele membre
pentru perioada de aplicare a noului protocol.
(6)       În conformitate cu
articolul 10 alineatul (1) din Regulamentul (CE) nr.
1006/2008 al Consiliului din 29 septembrie 2008 privind autorizațiile
pentru activitățile de pescuit ale navelor de pescuit comunitare în
afara apelor comunitare și accesul navelor țărilor terțe în
apele comunitare[5],
în cazul în care se constată că posibilitățile de pescuit
alocate Uniunii în temeiul noului protocol nu sunt utilizate pe deplin, Comisia
informează statele membre în cauză. Se consideră că absența
unui răspuns într-un termen care se stabilește de către Consiliu
echivalează cu confirmarea faptului că navele statului membru în
cauză nu utilizează pe deplin posibilitățile de pescuit
care le-au fost alocate în perioada respectivă. Consiliul ar trebui
să stabilească termenul respectiv. 
(7)       Este necesar ca prezentul
regulament să se aplice încă de la aplicarea noului protocol, 
ADOPTĂ PREZENTUL REGULAMENT: 
Articolul 1
(1)          Posibilitățile de
pescuit stabilite în temeiul protocolului convenit între Uniunea Europeană
și Regatul Maroc de stabilire a posibilităților de pescuit și
a contribuției financiare prevăzute de acordul de parteneriat în
domeniul pescuitului în vigoare între cele două părți (denumit
în continuare „protocolul”) sunt alocate statelor membre după cum
urmează:
 Categoria de pescuit || Tipul navei || Stat membru || Licențe sau cote 
 Pescuit artizanal în nord, specii pelagice || nave cu plasă-pungă < 100 GT || Spania || 20 
 Pescuit artizanal în nord || nave de pescuit cu paragate de fund < 40 GT || Spania ||   
   || Portugalia ||   
   || nave de pescuit cu paragate de fund, ≥ 40 GT < 150 GT   || Portugalia || 3 
 Pescuit artizanal în sud || linii și undițe < 80 GT || Spania || 10 
 Pescuit demersal || nave de pescuit cu paragate de fund || Spania ||   
   || Portugalia ||   
   || traulere || Spania ||   
   || Italia ||   
 Pescuitul tonului || nave de pescuit cu undițe || Spania || 23 
   || Franța || 4 
 Pescuit pelagic industrial || 80 000 de tone pe an în limita a 10 000 de tone pe lună pentru întreaga flotă, cu excepția lunilor august – octombrie în care plafonul lunar al capturilor este de 15 000 de tone   Repartizarea navelor autorizate să pescuiască: 10 nave cu un tonaj mai mare de 3000 GT 3 nave cu un tonaj cuprins între 150 și 3000 GT 5 nave cu un tonaj mai mic de 150 GT || Germania ||  t 
   || Lituania ||  t 
   || Letonia ||  t 
   || Țările de Jos ||  t 
   || Irlanda ||  t 
   || Polonia ||  t 
   || Regatul Unit ||  t 
   || Spania ||  t 
   || Portugalia || t 
   || Franța ||  t 
(2)          Regulamentul (CE)
nr. 1006/2008 se aplică fără a se aduce atingere Acordului
de parteneriat în domeniul pescuitului între Comunitatea Europeană și
Regatul Maroc. 
(3)          În cazul în care, în urma
cererilor de autorizare a pescuitului din partea statelor membre menționate
la alineatul (1), nu se epuizează posibilitățile de pescuit
stabilite prin protocol, Comisia ia în considerare cererile de autorizare a
pescuitului din partea oricărui alt stat membru, în conformitate cu
articolul 10 din Regulamentul (CE) nr. 1006/2008.
(4)          Termenul în care statele
membre trebuie să confirme că nu utilizează pe deplin
posibilitățile de pescuit care le-au fost alocate în temeiul
acordului, astfel cum se prevede la articolul 10 alineatul (1) din Regulamentul
(CE) nr. 1006/2008, se stabilește la zece zile lucrătoare de la
data la care Comisia informează statele membre că posibilitățile
de pescuit nu sunt epuizate.
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene. 
Regulamentul se aplică de la data
intrării în vigoare a protocolului.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               Decizia Consiliului nr. 6486/1/11 REV 1, 18 februarie
2011.
[2]               Regulamentul (CE) nr. 764/2006 al Consiliului din 22 mai
2006, JO L 141, 29.5.2006, p. 1.
[3]               JO L 78, 17.3.2007, p. 31.
[4]               JO C …*
[5]               JO L 286, 29.10.2008, p. 33.